RESOLUCIÓN do 3 de decembro de 2021, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 14 de setembro de 2021, pola que se establecen as bases reguladoras para a concesión de axudas directas a federacións deportivas, clubs deportivos, sociedades anónimas deportivas e seccións deportivas de Galicia para a reactivación da actividade deportiva competitiva no contexto da COVID-19, e se procede á súa convocatoria para o ano 2021 (código de procedemento DE402A).
Vicepresidencia primeira e Consellería de Presidencia, Xustiza e Turismo — III. Outras disposicións — 16/12/2021

No
Diario Oficial de Galicia
nº 184, do 23 de setembro de 2021, publicouse a Resolución do 14 de setembro de 2021, da Secretaría Xeral para o Deporte, pola que se establecen as bases reguladoras para a concesión de axudas directas a federacións deportivas, clubs deportivos, sociedades anónimas deportivas e seccións deportivas de Galicia para a reactivación da actividade deportiva competitiva no contexto da COVID-19, e se procede á súa convocatoria para o ano 2021. No artigo 2 da convocatoria establecíase un prazo dun mes para a presentación de solicitudes.
Unha vez rematado o prazo de solicitudes, publícase a Resolución do 9 de novembro de 2021 pola que se fan públicas as listaxes de solicitudes suxeitas á emenda, as solicitudes inadmitidas e as admitidas (DOG nº 220, do 16 de novembro), presentadas ao abeiro da Resolución do 14 de setembro de 2021, e establécese un prazo de cinco días hábiles para formular reclamacións, emendar os erros e a falta de documentación.
Unha vez pechado o prazo de reclamacións e emendas da documentación das solicitudes, o órgano instrutor remite a documentación dos expedientes que cumpren as exixencias contidas na convocatoria e nas bases reguladoras das subvencións á comisión encargada de aplicar os criterios de determinación do importe da subvención.
A concesión destas subvencións será atendida con cargo á aplicación orzamentaria 04.40.441A.481.0 do exercicio orzamentario do ano 2021, ata un importe máximo de 4.000.000 € (catro millóns de euros), para as seguintes liñas de actuación:
Acreditadas as actuacións levadas a cabo pola Comisión de Valoración a que se refire o artigo 9 da Resolución do 14 de setembro de 2021 e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas, comprobando a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo o 1 de decembro de 2021, e vista a proposta formulada pola citada comisión, en virtude das atribucións que me foron conferidas,
Primeiro. Outorgar as subvencións que se recollen no anexo I desta resolución, en función de cada unha das liñas de actuación, ordenadas alfabeticamente.
Segundo. Declarar inadmitidas ou desistidas da súa petición as solicitudes recollidas no anexo II desta resolución, ordenadas alfabeticamente, con indicación do motivo da inadmisión ou desistencia.
Terceiro. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web deporte.xunta.gal
Cuarto. Segundo o disposto na base 15.1, resolta a concesión da axuda, procederase ao pagamento, con carácter anticipado, do 100 % da axuda no número de conta, con inclusión do IBAN, indicado na solicitude.
Quinto. A persoa beneficiaria deberá presentar, electronicamente, antes do 15 de decembro, a documentación xustificativa, segundo o disposto na base 15.4.
Sexto. Esta resolución esgota a vía administrativa e contra ela pode interporse un recurso potestativo de reposición ante o secretario xeral para o Deporte, no prazo dun mes contado a partir do día seguinte ao da súa publicación no
Diario Oficial de Galicia
, ou ben un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 3 de decembro de 2021
Motivo da inadmisión: